આ ઘટના મધ્યપ્રદેશના જબલપુર જિલ્લામાં રવિવારે 17 જૂનની રાત્રે બની છે. જિલ્લાના નૌદરાબ્રિજ હનુમાન મંદિર પાસે નગર નિગમનું ખાલી મેદાન પડેલું છે. છેલ્લા કેટલાક મહિનાથી નગર નિગમ આ મેદાનમાં માટી ભરી રહ્યું છે. બાલાઘાટ જિલ્લાનો રહેવાસી 24 વર્ષીય વિજય વિશ્વકર્મા આખો દિવસ મજૂરી કર્યા બાદ મેદાનના એક ખૂણામાં ચાદર પાથરીને સૂઈ ગયો હતો. રાત્રે એક ડંપર આવ્યું અને તેણે વિજય પર માટી ખાલી કરી દીધી. આ ઘટના એટલી ઝડપથી બની કે વિજયને પ્રતિક્રિયા આપવાનો સમય જ ન મળ્યો.માટી ખાલી કરીને ડંપર ત્યાંથી જતું રહ્યું.